Mohd Annuar Zaini

Tan Sri Dato' Seri Mohd Annuar bin Zaini merupakan tokoh pentadbiran di Malaysia. Beliau kini merupakan Yang Dipertua Majlis Agama Islam dan Adat Melayu Perak, merangkap Ahli Dewan Negara Negeri Perak. Beliau pernah menjadi Pengerusi BERNAMA selama enam tahun.

 Latar belakang 
Beliau dilahirkan di Taiping, Perak Darul Ridzuan. Bapanya seorang anggota polis yang bersara dari perkhidmatan polis pada tahun 1983. Semasa bersekolah, Mohd Annuar telah mendapat anugerah pelajaran dari Tabung Kebajikan Kelab PDRM Ipoh yang diusahakan oleh Hanif Omar (Tun) ketika menjadi Ketua Polis Daerah Ipoh.

 Kerjaya 
Dari 1981-1986 beliau menjadi Setiausaha Sulit Kanan Musa Hitam, Menteri Dalam Negeri, termasuk pada waktu Peristiwa Memali 1985. Dari tahun 1991-1993, beliau menjadi Ketua Penolong Pengarah Unit Perancangan Ekonomi Perak. Tahun 1993 beliau dilantik sebagai Pengurus Besar Yayasan Perak dan bersara pada 1999.

Sejak Februari 2004, Dato’ Mohd Annuar bin Zaini menjadi Pengerusi Bernama. Sejak 2004 DYMM Sultan Perak melantik beliau sebagai Ahli Dewan Negara Perak. Kemudian dipilih menjadi Distinguished Fellow kepada Institut Kajian Strategik Dan Hubungan Antarabangsa (ISIS) dan ahli Lembaga Penasihat Biro Pengaduan Awam di Jabatan Perdana Menteri.

Dato’ Mohd Annuar bin Zaini telah dilantik sebagai Penasihat Khas kepada Perdana Menteri mengenai Wilayah Ekonomi Koridor Utara mulai 30 Ogos 2007 dan sebagai Ketua Eksekutif mulai 1 September 2008.Mengenai Perlantikan YBhg. Dato' Mohd Annuar Zaini Sebagai Penasihat Khas, Pejabat Perdana Menteri.

Selepas bersara dari perkhidmatan awam, beliau menjadi ahli Lembaga Pengarah syarikat Berjaya Group, milik taikun Vincent Tan. Selain itu beliau menjadi pengerusi Metropolitan Utilities Corporation Sdn Bhd.

Anugerah
  :
 50px Panglima Setia Mahkota (PSM) – Tan Sri (2022)

  (Ditarik balik pada 2019)

 50px Darjah Kebesaran Dato' Seri Azlanii (DSA) – Dato' Seri Azlanii (2009)
 50px Darjah Seri Paduka Mahkota Perak (SPMP) – Dato' Seri (2008)
 50px  Darjah Dato' Paduka Mahkota Perak (DPMP) – Dato' (1999)
 50px Paduka Mahkota Perak (PMP) (1994)
 50px Ahli Mahkota Perak (AMP) (1986)

 50px Seri Panglima Darjah Kinabalu (SPDK) – Datuk Seri Panglima (2007)
Pada  3 Februari 2009, Sultan Perak, Sultan Azlan Muhibbuddin Shah mengurniakan Darjah Kebesaran Dato' Seri Azlanii yang membawa gelaran Dato' Seri kepada beliau di Istana Iskandariah, Kuala Kangsar, Perak. Darjah Kebesaran Khas tersebut dikurnaiakan bersempena sambutan jubli perak pemerintahan Sultan Azlan Muhibbuddin Shah.

Pada 2019, Istana Kelantan menarik balik Darjah Kebesaran Jiwa Mahkota Kelantan Yang Amat Mulia (DJMK) yang membawa gelaran Dato' berkuat kuasa 1 Mac.

 Rujukan 

Kategori:Orang Malaysia berketurunan Melayu
Kategori:Orang dari Perak
Kategori:Penerima Darjah Seri Panglima Darjah Kinabalu
Kategori:Pengerusi BERNAMA
Kategori:Penerima Darjah Dato' Seri Azlanii